आफ्नै बलबुतोले ‘सडककी पाइलट’ बनेकी मखमली २०६३ देखि त्यही सडकमा संघर्ष गरिरहेकी छिन् । मान्छेको व्यवहारअनुसारको जवाफ फर्काउनसक्ने क्षमताकी उनले नराम्रो व्यवहार नभोगेकी हैनन् तर आफू इमान्दार भएकाले कसैले केही गर्न नसकेको उनको भनाइ छ । अहिले यातायात क्षेत्रमा धेरै महिला चालक तथा सहचालकहरु सक्रिय छन्, त्यो देख्दा उनलाई कता कता खुसी महसुस हुने उनले सुनाइन् । आफूहरु पुरुषजस्तै जस्तो काम पनि गर्नसक्ने आँट रहेको बताउँदै उनी भन्छिन्, ‘महिलाहरु पनि अगाडि बढ्दैछन्, उड्नेमा होस् कि गुड्नेमा !’
